Vendsyssel Elite Badmintons Thomas Laybourn kvalificerede sig mandag eftermiddag til kvartfinalerne i mixdouble ved OL i London.

En sejr sammen med skagboen Kamilla Rytter betød en plads i kvartfinalerne for Vendsyssel Elite Badmintons Thomas Laybourn mandag eftermiddag. Den 34-årige badmintonspiller og makker vandt over koreanerne Lee Yong Dae og Ha Jung Eun. Det var ellers ikke nogen nem pulje, som det danske par var havnet i, men nu står den sidste indledende puljekamp foran parret tirsdag aften.